
Pritarti projekto „Bendrojo ugdymo paslaugų kokybės gerinimas ir prieinamumo didinimas Šiaulių mieste, modernizuojant Vinco Kudirkos progimnaziją“  (toliau – Projektas)  įgyvendinimui, įpareigoti Šiaulių miesto savivaldybės administraciją (toliau – Administracija) rengti ir teikti projekto įgyvendinimo planą finansavimui gauti, pavesti Administracijai atlikti Projekto veiklų (darbų) užsakovo funkcijas, numatyti Projekto įgyvendinimui 15 procentų patvirtintų Projekto biudžeto lėšų ir nenumatytų ar netinkamų finansuoti, tačiau Projektui įgyvendinti būtinų išlaidų dalį ir tinkamų išlaidų dalį, kurios nepadengs Projektui skirtas finansavimas.


Tarybos sprendimo projektas parengtas vadovaujantis: 
. Lietuvos Respublikos vietos savivaldos įstatymu;
. Lietuvos Respublikos vidaus reikalų ministro 2023 m. balandžio 7 d. įsakymu Nr. 1V-199 „Dėl Regioninės pažangos priemonės 01-004-07-02-01 (RE) „Pagerinti viešųjų paslaugų prieinamumą, darbo vietų pasiekiamumą ir tam reikalingų išteklių naudojimo efektyvumą“ finansavimo gairių patvirtinimo“ (toliau – Finansavimo gairės).
. 2024–2029 m. Šiaulių miesto tvarios plėtros strategija, patvirtinta 2024 m. vasario 1 d. Šiaulių miesto savivaldybės tarybos sprendimu Nr. T-21 „Dėl 2024–2029 m. Šiaulių miesto tvarios plėtros strategijos patvirtinimo“.


Parengtu Savivaldybės tarybos sprendimo projektu pritariama, kad būtų įgyvendinamas Projektas. Projektą planuojama dalinai finansuoti Europos Sąjungos fondų lėšomis. 


Pagal Finansavimo gaires finansuojamos veiklos, skirtos viešųjų paslaugų infrastruktūros racionaliam panaudojimui, t. y. esamos viešosios infrastruktūros, reikalingos viešosioms paslaugoms teikti, modernizavimas, pritaikant ją efektyvesniam naudojimui (išskyrus naujų pastatų statybą).

Projekto tikslas – Vinco Kudirkos progimnazijos (Dvaro g. 129, Šiauliai) modernizavimas, pritaikant racionaliam naudojimui: universalaus dizaino principu įrengiant trūkstamas ugdymo ir poilsio erdves, laboratorijas, trūkstamus mokymo kabinetus, atnaujinant vidaus inžinerines sistemas ir įdiegiant energiją taupančias priemones. Planuojama įsigyti reikalingą įrangą ir baldus.

2024 m. įvykdytas projektavimo viešasis pirkimas,  planuojama, kad techninis projektas bus parengtas ir statybą leidžiantis dokumentas bus gautas 2025 m. II ketvirtį, rangos darbų pirkimą planuojama įvykdyti 2025 m., rangos darbai numatomi 2025–2026 metais. 

Projekto įgyvendinimas prisidės prie 2024–2029 m. Šiaulių miesto tvarios plėtros strategijos  ir 2024–2026 m. strateginio veiklos plano uždavinio 08.05.02 „Atnaujinti ir modernizuoti švietimo įstaigų ugdymo aplinką“, priemonės 08.05.02.70 „Įgyvendinti projektą „Ugdymo aplinkos atnaujinimas Šiaulių miesto Vinco Kudirkos progimnazijoje“ įgyvendinimo.

Planuojamas Projekto tinkamų finansuoti išlaidų biudžetas sudarys 3 000 000,00 Eur, iš jų 2 550 000,00 Eur Europos Sąjungos paramos lėšos ir 450 000,00 Eur Šiaulių miesto savivaldybės biudžeto lėšos. 


Priėmus sprendimą, Savivaldybės teisės aktai nekeičiami ir nenaikinami.


Sprendimui įgyvendinti papildomi teisės aktai nebus reikalingi.


Sprendimui įgyvendinti 2024–2026 m. bus reikalingos Šiaulių miesto savivaldybės biudžeto lėšos – 450 000,00 Eur ir lėšos nenumatytoms ar netinkamoms finansuoti, tačiau Projektui įgyvendinti būtinoms išlaidoms padengti. Lėšos yra suplanuotos Šiaulių miesto savivaldybės 2024–2026 metų strateginiame veiklos plane.


Lietuvos Respublikos korupcijos prevencijos įstatymo 8 str. 1 d. 3 p. nustato, kad teisės akto rengėjas atlieka teisės akto projekto antikorupcinį vertinimą, jeigu rengiamame teisės akte numatoma reguliuoti visuomeninius santykius susijusius su Europos Sąjungos struktūrinių fondų paramos teikimu. Projekto veiklos ir rezultatai nereguliuos visuomeninių santykių, taip pat Šiaulių miesto savivaldybės administracija nėra Europos Sąjungos struktūrinių fondų paramos teikėja, todėl sprendimo projekto antikorupcinis vertinimas nėra taikytinas.


Sprendimą inicijuoja Šiaulių miesto meras. Sprendimo projektą parengė Šiaulių miesto savivaldybės administracijos Projektų valdymo skyrius. Tiesioginis rengėjas – vyriausioji specialistė Inga Mituzaitė, tel. 8 677 29 623.


Teisinio reguliavimo poveikio vertinimas neatliekamas.


Projektų valdymo skyriaus vedėja                                                                                Ieva Džiaugienė


Švietimo skyriaus vedėja                                                                                           Edita Minkuvienė    


Statybos ir renovacijos skyriaus vedėja                                                                Jolita Franckevičienė



